open-index/open-wikipedia-markdown huggingface dataset:
Monda Enciklopedio

La **Monda Enciklopedio** (**ME**) estis projekto pri multlingva enciklopedio (ĉiu artikolo estos verkita dulingve: en la propra lingvo de la lando pri kiu temas kaj en Esperanto) kiu celis homojn kiuj ne povas uzi la reton multe por legi la Vikipedion.

Ĝi inkluzivus bild- son- kaj filmarkivojn, profitante la uzo de KD. ME havus retpaĝaro por faciligi kunlaborado inter la kunlaborantoj kaj por permesi al tiuj, kiuj uzas ĝin, ĝisdatigi ilian KD-a versio de ME.

Daniel Bebelacqua kaj Sonia Risso komencis la projekton en 2002 sed finfine rezignis pri la projekto pro nesufiĉa nombro da kunlaborontoj.  Ili nun prizorgas aliajn projektojn.

Kategorio:Enciklopedioj
Michel Audibert

**Michel AUDIBERT** (naskiĝis en oktobro 1930, forpasis la , 78-jara) estis esperanto-aktoro. Li rolis en la filmo *Angoroj*, en La reto de Bukar. Li partoprenis en la kabaredo Tri koboldoj, en Teatro Esperanto de Parizo kun kiu li ekzemple prezentis "La vinberejoj de l'Eternulo" . En 1995 kun Vincent Charlot kaj kun konsento kun Jean Thierry, li malfermis Esperanto-kabaredon en Parizo ĉe la restoracieto "Au Rendez-vous des Amis" ("Rendevuo de amikoj").  Kun Yves Peyraut li respondecis pri esperanto-elsendoj ĉe *Radio Libertaire* (Liberecana radio). 

Li edziĝis al japana esperantistino Kazue kun kiu li havis filinon Flavie Audibert, artistino kiu prezentas mimon, teatron en la franca kaj en Esperanto kaj kantokoncertojn.

## Notoj 
Kategorio:Esperantistoj
Kategorio:Francaj aktoroj
Jean-Pierre Peray

**Jean-Pierre Peray** estis Esperanto-aktoro aktiva en la esperanto-teatro de la jaroj 60-aj.  Li kunfondis TESPA.

Kategorio:Esperanto-aktoroj
Kategorio:Esperanto-teatro
Sylvie Bonnet

eta|dekstra|150ra|Sylvie BONNET

**Sylvie BONNET** (naskiĝis la 18-an de aprilo 1948) estas esperanto-aktorino. Ŝi ankaŭ partoprenis en Teatro Esperanto de Parizo kie ŝi prezentis ekzemple la dramon "Juda edzino" de Bertolt Brecht aŭ rolis en la kabareda prezentaĵo *La reto* de Bukar.

## Eksteraj ligiloj 
* Informo pri Sylvie Bonnet en imdb.com

Kategorio:Esperanto-aktoroj
Kategorio:Francaj aktoroj
Laurac

**Laurac** estas urbeto en departemento Aude laŭ kiu estas nomita la  regioneto Lauragais. Ĝi situas ĉe koordinatoj . Ĝi havas proksime 124 loĝantojn.

## Vidu ankaŭ 
* Komunumoj de Aude

Kategorio:Komunumoj de Aude
William Morris

eta|200ra|maldekstre|William Morris.

**William MORRIS** (la 24-an de marto 1834 en Walthamstow – 3-an de oktobro 1896 en Londono) estis unu el la ĉefaj fondintoj de la "Movado por Artoj kaj Metioj" en Britio kaj estis plej bone konata kiel desegnisto de murpaperoj kaj ŝtofoj.

Li ankaŭ estis verkisto kaj frua fondinto de la socialisma movado en Britio.

En 1877 li fondis "La Societon por la Protektado de Antikvaj Konstruaĵoj".

En 1890 li fondis la "Kelmscott Eldonejon" por plibonigi presadon kaj la desegnadon de libroj. Li ankaŭ kreis tre klarajn litertipojn.

Morris kaj lia filino estis inter la unuaj socialistoj en Britio kaj laboris rekte kun Marx kaj Engels.

Inter aliaj li verkis *News from Nowhere* (Novaĵoj de Nenie) – utopia romano pri socialisma socio.

Li ankaŭ estas konata kiel unu el la gravaj pensuloj de la estetikismo. Pri li verkis faman biografion Edward Palmer Thompson.

## Vidu ankaŭ 
* Ruĝa Domo

## Eksteraj ligiloj 
* DMOZ: ligoj al paĝoj pri William Morris 
* http://www.hrc.utexas.edu/exhibitions/online/morris/(http://www.hrc.utexas.edu/exhibitions/online/morris/)  *William Morris and his Circle (anglalingve)*


Kategorio:Britaj verkistoj
Kategorio:Vitralistoj
La Gioconda

***La Gioconda*** (*La Ĝokonda*, t.e. "S-ino Giocondo", la vorto signifas ankaŭ *la Gajulino* aŭ *la Ĝojulino*) estas pentraĵo de Leonardo da Vinci pri virino kun mistera rideto. Ĝi estas ankaŭ nomata **Mona Lisa** (*S-ino Liza*). Leonardo pentris ĝin komence de la 16-a jarcento, olefarbe sur popla ligno. Ĝin posedas la franca ŝtato kaj ĝi pendas en la muzeo Luvro en Parizo.

Mona Lisa estas unu el la plej vaste konataj pentraĵoj en la mondo, abunde studata kaj analizata, kopiata kaj eĉ parodiata.

## Historio 
Laŭ Giorgio Vasari temas pri junulino el Florenco, Mona Lisa, kiu edziniĝis fine de la 15-a jarcento al gravulo Francesco del Giocondo kaj de tio venas la nomo. La realigo de la pentraĵo okazis ŝajne en la dua periodo florenca de Leonardo, pli precize inter 1503 kaj 1505. La aŭtoro ege ŝatis tiun verkon kaj kunportis ĝin ĝis kiam oni vendis ĝin al Francisko la 1-a. Poste ĝi estis ĉiam en reĝaj palacoj, ankaŭ Napoleono disponis pri ĝi. Luvro estas ties hejmo ekde la Franca Revolucio. 

En 1911 ĝi estis ŝtelita, kaj ĝi reaperis post du jaroj en Florenco; intertempe multaj estis arestitaj kiel suspektatoj, kiel Guillaume Apollinaire kaj Pablo Picasso. 

Multaj homoj pensas, ke la temo de la pentrarto estas la patrino de Leonardo, Caterina.

## Eroj 
La verko reprezentas la supran parton de virino, nome vizaĝon, kolon kaj bruston kaj brakojn kun manoj interplektitaj. Kontrastas la heleco de la karno, ĉefe de vizaĝo kaj kolo kun la malheleco de la vestaĵo kaj de la fona pejzaĝo. Unu el la plej rimarkindaj eroj de tiu verko (kiuj multege paroligis kritikistojn kaj pristudantojn) estas la nuanco de **la rideto**, tio estas lipoj preskaŭ malfermitaj kaj iometete levitaj ĉe anguloj, kvazaŭ ĝi estus simbolo de eleganto, sprito, enigmo, ĉiutageco aŭ senfinaj interpretoj. Tiu rideto entute konformas al la mildeco kaj dolĉeco de la entuta esprimo kaj de la virino kaj de la pejzaĝo.

Pri la pejzaĝo ne temas nur pri simpla fono, ĉar Leonardo tie pentris malprecizan konturojn kaj eĉ lumojn. Estas rokoj en malproksimo, sed vojo maldekstre kaj ponto dekstre (nur preskaŭvideblaj) ŝajnas kvazaŭ simboloj, kiuj simboligus la tutan portreton.
## Teĥniko 
La verko estas grava ekzemplo de la tekniko de "sfumato", kio konsistas en malaperigi la precizajn konturojn de la ĝistiama pentraĵo antaŭ malprecizaj konturoj kiel internebulaj, kio havigas pentraĵon de realisma enmeto en la reala atmosfero. Tiu tekniko videblas ĉefe ĉe manoj kaj okuloj. En okuloj eĉ videblas nek brovoj nek okulharoj.

La Gioconda
Grekoj

alternative=Grieken|eta|Ĉefe historie famaj grekoj
eta|Infanoj en grekaj folkloraj kostumoj.
**Grekoj** estas etno, la ĉefaj loĝantoj de Grekio. Grekoj ankaŭ loĝas amase en Usono, Cipro, kelkaj regionoj de Rusio, Ukrainio kaj aliaj landoj.

Pro frua apero de skribo kaj pro scipovo de navigado, grekoj estis konataj de antikveco kaj ili multe influis diversajn kulturojn de Eŭrazio.

## Bildaro 

Dosiero:Akhilleus_Patroklos_Antikensammlung_Berlin_F2278.jpg|Aĥilo
Dosiero:GREEKS.PNG
Dosiero:Flag_of_Greece.svg|La flago de Grekio

## Vidu ankaŭ 
* Antikva Grekio
* Bizanca imperio
* Bizanco
* Greka lingvo
* Grekio
* Grekoj en Armenio
* Helena mitologio
* Kipro
* Makedonio
* Ponto (geografio)

## Eksteraj ligiloj 
* http://www.destatis.de/basis/e/bevoe/bevoetab10.htm
* http://www2.mfa.gr/www.mfa.gr/en-US/Policy/Geographic+Regions/Russia+-+Eastern+Europe+-+Central+Asia/Bilateral+Relations/Russia En Rusio
* http://www2.mfa.gr/www.mfa.gr/en-US/Policy/Geographic+Regions/Russia+-+Eastern+Europe+-+Central+Asia/Bilateral+Relations/Ukraine  En Ukrainio
* http://www.cacianalyst.org/view_article.php?articleid=342&SMSESSION=NO 

Kategorio:Etnoj en Kipro
Kategorio:Etnoj en Grekio
Kategorio:Etnoj en Kartvelio
Esperanto-francaj vortaroj

## Ĉi tiu paĝo listigas **vortarojn** kiuj tradukas el la franca lingvo al Esperanto, kaj inverse 
## Dulingvaj vortaroj 
### Dudirektaj 
**Dictionnaire Esperanto-Francais*. de Em. Robert, ~1910 
*Dictionnaire Pratique d'Esperanto de Edmond Dazun kaj André Andrieu, 1959, 1974, 2000, 2014.
**Dictionnaire de poche / Poŝvortaro.* Paris, 1996. 34+91p. 15cm. Dudirekta; taŭga por komencantoj. 

eta|150ra|

### Franca → Esperanto 
* Dictionnaire Complet Français-Esperanto de Émile Grosjean-Maupin
* Dictionnaire Français-Espéranto, Roger Léger et André Albault, Éditions Françaises d'Espéranto, 11, rue Paul-Vergnes, MARMANDE (Lot-et-Garonne), 1961, 672 + 56 paĝoj.
* Dictionnaire Français-Espéranto pratique et complet, Gabriel Chavet et Georges Warnier. Eldonis Librairie de Esperanto, Parizo, 1910 (11 x 15 cm), 278 paĝoj.
* Grand Dictionnaire Français-Espéranto de Jacques Le Puil kaj Jean-Pierre Danvy. Eldonis Unuiĝo Franca por Esperanto (UFE), Parizo 1992, 939&nbsp;paĝoj 20&nbsp;cm. Bindita. 32&nbsp;000 kapvortoj kaj multaj esprimoj.
* Dictionnaire français-espéranto Multidic  de Christian Bertin

### Esperanto → Franca 
*Dictionnaire Complet Esperanto-Français de Émile Grosjean-Maupin, 1910.  
*Grand Dictionnaire Espéranto-Français de Gaston Waringhien, 1957, 1976, 1995.
* Dictionnaire espéranto-français Multidic  de Christian Bertin

## Plurlingvaj vortaroj 
Vortaroj en pluraj lingvoj, kiuj inkluzivas ankaŭ la francan kaj Esperanton estas:
*La Vortaro
*Hejma vortaro
*Poliglota vortaro

## Fakaj vortaroj 
*Internacia komerca-ekonomika vortaro en 11 lingvoj
*Ilustrita vortaro pri heraldiko
*Pluraj fakoj MultiDic de Christian Bertin
*Vocabulaire Espéranto (Laŭtema Esperanta-franca vortareto), Michel Duc Goninaz, Éditions Ophrys, 05 - GAP, 1971.

## Notoj 
## Vidu ankaŭ 
* Charles Verax

## Referencoj 
Francaj
Grand Dictionnaire Français-Espéranto

**Grand Dictionnaire Français-Espéranto** () estas la plej laste eldonita kaj plej ampleksa franca-esperanto vortaro, redaktita de Ĵak Lepŭil' (Jacques Le Puil) kaj Jo-Petro Danvy (Jean-Pierre Danvy) kaj aliaj. Eldonis Unuiĝo Franca por Esperanto (UFE), Parizo 1992, 939&nbsp;paĝoj 20&nbsp;cm. Bindita. 32&nbsp;000 kapvortoj kaj multaj esprimoj. La vortaro estis reeldonita en decembro 2016.

Kvankam ĝi estas pli aktuala kaj ampleksa ol ĝia antaŭulo, la Dictionnaire Français-Espéranto (vortaro franca-esperanta) de André Albault kaj Roger Léger de 1961, ĝi tamen havas gravajn mankojn, tiel ke multaj recenzoj - escepte de la malpli kritikaj Minnaja kaj Pabst - ne estis favoraj. Vd. ekzemple: 

* Haupenthal, Reinhard (**1993**). Iltis-Forumo 1993, p.&nbsp;73-83 (ege malfavora recenzo: „multloke misgvida kaj erariga“)
* Pabst, Bernhard (**1994**). Terminoteko n-ro 10, 4a jaro, 2/1994, p. 7-8 ("unua serioza provo pri granda vortaro en grava lingvo post 30 jaroj")
* Simonnet, Francisko (**1994**). Ne! Vortaron oni ne rajtas fari tian. Literatura Foiro n-ro&nbsp;151 (okt. 1994), p.&nbsp;237-252. Ĝin Carlo Minnaja "kontraŭrecenzis" en la septembra n-ro de Literatura Foiro 1995. 
* Krause, Erich-Dieter (**1995**). Amplekso povas trompi - Grand Dictionnaire Français-Espéranto. Jacques Le Puil, Jean-Pierre Danvy k.a. Paris 1992. 939 p. Esperanto [UEA] n-ro 10, 1995 (1074), p.&nbsp;173 
* Golden, Bernard (**1995**). Erara uzo de la sufikso "-ej-" en Grand Dictionnaire Français-Espéranto. Travailleur Espérantiste 1995, n-ro&nbsp;202 (marto) 10-12
* Lutermano, Vilhelmo (**1995**). Terminoteko n-ro 11, 5a jaro, 1/1995, p.&nbsp;18: "Malofte oni eldonas vortaron, kiu tuj poste bezonas korektoliston 13-paĝan, kiu ankoraŭ delonge ne kompensas la monstrajn fuŝaĵojn. ..."

## Referencoj 
## Vidu ankaŭ 
* Esperanto-francaj vortaroj

## Eksteraj ligiloj 
* la vortaro en la retejo de la libroservo de UEA ()
* kaj, kun nekutima titolpaĝa bildo, en la diĝita biblioteko de Unesko (, , , , , )
* Katalogo de Heredaĵbiblioteko Hendrik Conscience: entajpu la vortojn "grand dictionnaire français" aŭ provu la konstantan ligilon al la kataloga slipo.

Kategorio:Esperanto-vortaroj
Kategorio:Antverpena Lingvo-libraro
Kategorio:Katalogo de Heredaĵbiblioteko Hendrik Conscience
La Vortaro

**La Vortaro** estas esperanta vortaro en Interreto, kreita de franco Bernard Vivier. Oni povas elŝuti ĝin al propra komputilo kaj uzi sen konekto al Interreto. Ĝi havas 26 nacilingvajn vortlistojn  kaj oni povas: serĉi tradukojn de la vortoj, aldoni novajn vortojn, lerni vortojn laŭ antaŭe preparita persona listo, kaj finfine krei propran vortaron. Uzebla ankaŭ estas unika tekstotradukilo (nur .txt-formo), kiu tuj tradukas esperantlingvajn vortojn indikante per musa montrilo.
La Vortaro estas partnero de la projekto *Freelang* kiu proponas senpage elŝuteblajn vortarojn en 130 lingvoj kun senpaga programo por uzi ilin.

## Eksteraj ligiloj 
* Freelang (*hejmpaĝo en la franca*) 
* Hejmpaĝo de "La Vortaro"

Kategorio:Esperanto-vortaroj
Kategorio:Retaj vortaroj
Kategorio:Multlingvaj vortaroj
Akvo (muzikgrupo)

**Akvo** estas muzikgrupo de Kanado kiu ludas alternativan rokon. Akvo unue havis aliajn nomojn: "*Fajro*" kaj poste "*Bluidoj*". La grupo koncertis i.a. dum la 47-a Internacia Junulara Kongreso (IJK) en Montrealo (Kanado) en 1992.

La konsisto de la grupo plurfoje ŝanĝiĝis. Entute kunludis la jenaj personoj: Patris LORD, Bobby, Janika, Reĝo, Robert CHAUMA, Roger CHAUMA, Jean Pierre. 

## Kantoj 
* La pico brulas en la forno
* Ĉiutage
* Etaj gutoj
* Daŭrigu naĝi
* Voĉdoni
* Tamara
* Ĉu vere?

Kategorio:Esperantaj muzikaj grupoj
Kategorio:Kanadaj muzikaj grupoj
Okcidenta astrologio

La **Okcidenta stelaŭgurado** (aŭ *Okcidenta astrologio*) estas la stelaŭgura sistemo plej populara en Okcidentaj landoj. Ĝi estas kredosistemo laŭ kiu la relativa pozicio de ĉielaj korpoj en la momento de ies naskiĝo povas provizi informojn pri personeco kaj psikologiaj trajtoj de tiu persono. Sciencistoj rigardas la Okcidentan stelaŭguradon kiel ŝajnsciencon aŭ superstiĉon.

La Okcidenta stelaŭgurado estis fondita de Ptolemeo en lia verko *Tetrabiblos* en la dua jarcento antaŭ Kristo surbaze de la helena stelaŭgurado kaj babilona stelaŭgurado.

La ĉefa instrumento de la Okcidenta astrologio estas horoskopo, kiu estas mapo reprezentanta la ĉielon en la momento kaj de la loko de la naskiĝo.

Astrologio studas tri ĉefajn elementojn: signojn de la zodiako, planedojn kaj kvartalojn.

La signoj de la zodiako estas la jenaj dek du:

* Ŝafo
* Taŭro
* Ĝemeloj
* Kankro
* Leono
* Virgulino
* Pesilo
* Skorpio
* Sagitario
* Kaprikorno
* Akvisto
* Fiŝoj

La planedoj estas Merkuro, Venuso, Marso, Jupitero, Saturno, Urano, Neptuno kaj Plutono; krome, kaj la Suno kaj la Luno estas konsiderataj planedoj, do, entute estas dek planedoj. Grava parto de la studo de horoskopo (astra(la) ĉarto) koncentriĝas pri la "aspektoj": la angula zodiaka distanco inter du planedoj sur la zodiako. La ĉefaj aspektoj estas opozicio (180º), kvadraturo (90º), trigono (120º), sekstilo (60º) kaj konjunkcio (0º). Ankaŭ tre konsiderataj (tamen malpli gravaj) estas duonkvadraturo (45º), seskvikvadraturo (135º) kaj kvinkunco (150º).

La teraj domoj (kvartaloj?) estas la 12 zonoj en kiuj estas dividita la horoskopo. Ĉar horoskopo enskribiĝas en cirklon, ĉiu Tera domo mezuras 30 gradojn, kvankam tio povas multe varii, precipe en tre nordaj latitudoj. Ĉiu domo signifas unu parton de la vivo kaj ĉirkaŭaĵoj de la individuo: [1a]personeco; [2a]havaĵoj (havpovo); [3a]rimedoj, [4a] hejmo, [5a] krea kapablo, [6a]laboro kaj sano, [7a] edz(in)eco (partnereco), [8a] morto kaj transformiĝo, [9a] pensmaniero kaj eksterlando, [10a] socia kaj profesia situacio, [11a]geamikoj, [12a] malsano kaj la sekretoj.

Tiuj ĉi priskriboj, kompreneble, estas tre svagaj kaj devas esti multe pli detaligitaj por ekkoni homon pere de ties horoskopo.

## Historio 
Laŭdire, la astrologio naskiĝis en Sumerio. De antikvaj tempoj ĝi estis ricevita en la helena mondo, okcidente, kaj Hindio oriente (tie ĝi ĝis nun rolas gravan rolon kaj eĉ la edziĝoj estas ankoraŭ elektitaj laŭ la indikoj de astrologio). Jen la nomoj de zodiakaj signoj en la hindia lingvo:

Konstelacio :

Ŝafo : मेष (meŝ)
Bovo : वृष (varŝ)
Ĝemeloj : िमथुन (mithun)
Kankro : कर्कत(karkat)
Leono: िसंह (sinh)
Pesilo : तुला (tulâ)
Virgulino : कन्या (kanja)
Skorpio: वृष्चक (vrŝĉak)
Sagitario: धनु (dhanu)
Kaprikorno: मकर (makar)
Verŝisto: कुम्भ (kumbh)
Fiŝoj: मीन (mîn)

## Vidu ankaŭ 
* Stelaŭgurado

## Eksteraj ligiloj 
* Astrologia Esperanto-klubo

Kategorio:Folkloro
Kategorio:Nova Epoko
Kategorio:Okultismo
Kategorio:Pseŭdoscienco
Ĵ. Dan' kaj B. Hor'

**Ĵ. Dan’ kaj B. Hor’** estas esperantista duopo el Francio kiu ludas kantaŭtorajn kanzonojn. Ili eldonis du kompaktdiskojn kiuj ambaŭ estas esperantigitaj versioj de franclingvaj originaloj. La kompilaĵo *Nune futuren* publikiĝis en 1998 en Rennes, ĉefurbo de la administra regiono Bretonio de Francio, kaj la dua kompaktdisko, *Destino tero*, ekvendiĝis en 2000, publikigita en Saint-Gilles, en la Brusela Ĉefurba Regiono de Belgio. Malantaŭ la pseŭdonimo *Ĵ. Dan’* kaŝiĝas la muzikisto *Jean Waterkeyn*.

## Diskografio 
* **Nune futuren**
*# Naskiĝinta tro frue
*# Prenu tempo ami min
*# Futbalo (gitare)
*# La vivo en harmonio
*# Lasu min vivi
*# Fumo anĝela
*# 3150 mesaĝo el futuro
*# Ho am-rabio
*# Danco Brazilia, jen mambo
*# Jen la destino
*# Sian bluson ludas rok'
*# Ĉi-tiuj manoj
*# Futbalo (akordione)
                              
* **Destino tero**
*# Vojaĝigu min
*# Atommilito neniam
*# Pasiaj plezuroj
*# Himno por la virino
*# Amo sen kialo
*# Fini vivon sub la sun'
*# 27000 tagonoktoj
*# La printemp' de l'aŭtuno
*# La vizitanto ekstertera
*# Revoj de la vivo
*# Tute pite
*# 7 tagoj, 7 notoj
*# Renn' logas jen

## Eksteraj ligiloj 
* twitter-paĝo de la muzikisto *Jean Waterkeyn* alinome *Ĵ. Dan*'
* prezento de ambaŭ kompaktdiskoj en la libroservo de UEA ()

Kategorio:Esperantaj muzikaj grupoj
DĴ Njokki

**DĴ Njokki** (burĝa nomo **Marco P.**) estas DĴ el Italio, kiu ofte surmetas la muzikon dum Esperanto-renkontiĝoj, precipe dum la Internacia Junulara Festivalo (IJF) en Italio kaj la Internacia Seminario (IS) en Germanio.

DĴ Njokki produktis meze de la 1990-aj jaroj Esperanto-teknon en kiu li uzis la voĉon de Micke Englund. Tamen ne ekzistas oficiala registraĵo de ĝi.

Kategorio:Esperanto-muziko
Kategorio:Diskĵokeoj
Marc Stessgen

**Marc Stessgen** (naskiĝis , do nun -jara) estas germana esperantisto kaj komercisto. Ekde la fino de la 1980-aj jaroj, li aktivis en Germana Esperanto-Junularo i.a. kiel kunorganizanto de multaj Internaciaj Seminarioj, kunlaboranto de la bonna centra asocia oficejo ĝis transiro de ties funkcio al Berlino komence de la jaro 1995, kaj redaktanto de la bulteno GEJ-Gazeto. En 1994/1995 li transprenis la membroadministradon de la asocio. Li lernis Esperanton jam kiel juna gimnaziano kaj samklasano de Marko Lins, kaj nun kiel gvidanto de privata konsilejo pri instalo de retejoj kaj presitaj informiloj plu uzas siajn spertojn kolektitajn en la Esperanto-movado.

Krome li je la nomo **DĴ Nucki** kiel diskĵokeo (DĴ) en la 1990-aj kaj 2000-aj jaroj ofte surmetis la muzikon dum Esperanto-renkontiĝoj, precipe dum la Internacia Seminario (IS) en Germanio, la Internacia Junulara Festivalo (IJF) en Italio kaj la Internacia Junulara Kongreso (IJK). DĴ Nucki produktis meze de la 1990-aj jaroj du elektronikajn kantojn: "Internacia tekno 1" kaj "Internacia tekno 2". Fakte per ili li intencis primoki teknomuzikon. Ne ekzistas oficiala registraĵo de ili.

## Eksteraj ligiloj 
* retejo de lia senprofita konsilejo pri instalo de retejoj kaj presitaj informiloj, kun referenco al la Esperanto-agado ()
* sondosiera intervjuo de li en la retejo *babel-koeln.de*, arkivigita laŭ stato aprilo 2015 per la retarkivo archive.org ( kaj iom da Esperanto, sen la eksdata aplikaĵo *Adobe Flash Player* ne plu tiom komforte funkcias, sed per klako al la helbluaj ligiloj ankoraŭ eblas aŭdigi la unuopajn mp3-dosierojn)

## Referencoj 
Kategorio:Germanaj esperantistoj
Kategorio:Esperanto-muziko
Kategorio:Diskĵokeoj
Rolf Fantom

**Rolf FANTOM** estas brita denaska esperantisto.

Rolf interalie estas aktiva en la brita kaj germana Esperanto-junularaj asocioj. Li estas komitatano de Junularo Esperantista Brita, estrarano de Germana Esperanto-Junularo (GEJ), la ĉeforganizanto de la Internacia Seminario (IS) de GEJ ekde la 51-a IS 2007-2008 kaj kuniniciatinto de Junulara E-Semajno. 

Kategorio:Britaj kantistoj
Kategorio:Britaj esperantistoj
Kategorio:Esperantlingvaj kantistoj
Kategorio:Denaskaj esperantistoj
Espero (teatro)

**Espero** estas unuaktora esperanta teatro en Varsovio, Pollando, en kiu la sola rolulo estas Jerzy Fornal.

## Eksteraj ligiloj 
* http://www.teatr.raszyn.pl/

Kategorio:Esperanto-teatro
Protoplasmo

**Protoplasmo** estas historia biologia termino por la substanco, el kiu konsistas ĉiu vivanta ĉelo. La vorto ne plu estas uzata en modernaj biologiaj tekstoj, kaj en sia historio estis difinita diversmaniere. Enkondukis ĝin en 1839 la ĉeĥa fiziologo Jan Evangelista Purkyně.

## Vidu ankaŭ 
* Citoplasmo

Kategorio:Substancoj
Histo

[dekstra|eta|Mikroskopa vido de hista specimeno de homa [pulmo.]]
eta|200px|Parenkimo de marĉoplanto.
**Histo** estas sistemo da samfunkciaj, samdevenaj, samformaj ĉeloj, kune kun la interĉelaj substancoj kaj la strukturoj produktitaj de la ĉeloj.

Plantaj histoj:
* meristemo
* epidermo
* transportaj histoj
** ksilemo
** floemo
* Bazaj histoj
** parenkimo

Bestaj histoj:
* epitelio
* konektivaj, subtenaj histoj
** osta histo
** sango
** kartilago ...
* nervaj histoj
* muskolaj histoj

## Vidu ankaŭ 
* Histologio

Kategorio:Histologio
Ĉelbiologio

eta|Strukturo de ĉelo
**Ĉelbiologio** (anstataŭ la malnova termino **citobiologio** originita de la greka *cytos* + *logos* : t.e. "studo de ĉeloj") estas fako de biologio, kiu studas la konsiston kaj funkciadon de ĉeloj.

Ĝi naskiĝis en la 19-a jarcento, kvankam la baza ilo kiu ebligis rektan observadon de ĉeloj, la mikroskopo, jam enkondukiĝis en sia plej frua formo en la 17-a jarcento. Oni tradicie konsideras Matthias Schleiden kaj Theodor Schwann kiel la patrojn de ĉelbiologio, ĉar ili en 1838 unue verkis teorion pri la ekzisto de ĉeloj.

## Famaj ĉelbiologistoj 
* Peter Agre
* Antoni van Leeuwenhoek
* Robert Hooke

Kategorio:Ĉelbiologio
Kategorio:Patologio
Mickey Mouse

**Mickey Mouse** ([ˈmɪki maʊs] Esperante **Miĉjo Muso**) estas mus-persono kreita en 1928 de kartunisto Walt Disney.

Lia unua apero estis en la senparola filmo *Plane Crazy*. En la sama jaro Miĉjo aperis en la filmo *Steamboat Willy,* la unua kartuno kun aparta desegno je ĉiu movo. En *Steamboat Willy* voĉoj estis unuafoje uzataj - Disney mem donis sian voĉon al la museto.

Ankoraŭ nuntempe Miĉjo Muso estas unu el la plej famaj kartunuloj.

maldekstre|eta|Miĉjo Muso kun siaj tipaj pantaloneto kaj ŝuoj.
The Walt Disney Company havas varomarkon pri la persono kaj aŭtorrajton kaj kopirajtajn monopolojn pri multaj bildoj de ĝi, kvankam iuj argumentis, ke daŭrado de la kopirajta monopolo pri *Steamboat Willy* en Usono povas esti malvalida.

The *Mickey Mouse Club* estas usona varietea televidprogramo kiu estis elsendita nekontinue el 1955 ĝis 1996 kaj revenis en 2017 al la amaskomunikiloj. Kreita de Walt Disney kaj produktita de Walt Disney Productions, la programo estis televidita dekomence por kvar sezonoj, el 1955 ĝis 1959, fare de ABC. Tiu origina produkto prezentis regulan, sed ŝanĝantan junularan prezentistaron.

## Filmoj
* *Plane Crazy*
* *Steamboat Willie*

## Vidu ankaŭ
* *Le Journal de Mickey*

## Referencoj 
## Eksteraj ligiloj 
* http://disneyshorts.toonzone.net/years/1929/mickeysfollies.html 
* http://www.bartleby.com/248/52.html
* http://www.huapala.org/Aloha_Oe.html 
* http://disney.go.com/characters/mickey


Kategorio:Bildliteraturo
Kategorio:Disney-figuroj
Kategorio:Fikciaj musoj kaj ratoj
Kategorio:Humuraj bildstrioj
Provinco Istrio

La kroatia **Provinco Istrio** (*Istarska Županija*) havas 206.344 loĝantojn.

Centro de la distrikto estas Pazin.

Aliaj urboj: Buje, Buzet, Labin, Novigrad, Poreĉ, Pula, Rovinj, Umag.

*Istarska Županija* estas en duoninsulo Istrio je okcidenta parto de Kroatio. Ĝi estas plej evolua turisma regiono de la lando. Same ĝia loĝantaro estas tre miksita, oni povas renkonti krom aŭtoĥtonajn kroatojn ankaŭ slovenojn, italojn, serbojn, montenegranojn, rumanojn...

En Istrio estas amfiteatro en Pula (*Pulska arena*). La amfiteatro estas unu el la plej bone konservitaj romiaj restaĵoj en la mondo.

En Istrio estas la natur-parko Uĉka kaj nacia parko Brijuni. Uĉka estas monto kaj Brijuni estas insuloj.

Sub UNESKO-protekto estas la historia kristana *Eŭfrazia Baziliko* en Poreč (*Eufrazijeva bazilika*), konstruita memore al la unua episkopo de la urbo, Sankta Maŭro, kiu mortis martie tie.

En Pula ĉiujare estas filma festivalo, same kiel en malgranda urbeto Motovun. La filma festivalo de Motovun estas festivalo de sendependaj aŭtoroj, pli alternativaj.

Istrio
Kategorio:Istrio
Usona Esperantisto (bulteno)

***Usona Esperantisto*** estas oficiala bulteno de la usona nacia organizo de Esperanto, Esperanto-USA. Antaŭaj bultenoj inkluzivis *North American Esperanto Review*, *ELNA Newsletter* kaj *Esperanto USA*.

## Enhavo 
Ĝi estas eldonata kvaronjare, kaj enhavas diversajn artikolojn pri Esperanto kaj la Esperanto-movado, librajn recenzojn, listojn de novaj libroj aperantaj en la libroservo, kaj informon pri esperantaj turismaj okazaĵoj. Estas ankaŭ anoncoj pri novaj varoj en la retbutiko de Esperanto-USA kaj leterkesto.

Artikoloj aperas foje en la angla sed precipe en Esperanto. Ili prezentas informojn pri Esperantujo kaj raportojn pri agadoj, ĉu de Esperanto-USA, ĉu de aliaj retejoj, asocioj, kluboj aŭ unuopuloj.

## Historio 
Iamaj redaktantoj inkluzivas Cathy Schulze, Philip Brewer, Ionel Oneţ, Don Harlow, Joel Amis kaj Hoss Firooznia. De januaro 2024 ĝin redaktas Alena Adler kaj Lua Hall (antaŭe konata kiel Logan Hall).

## Eksteraj ligiloj 
* oficiala retejo *bulteno.esperanto-usa.org* ( kaj )
*  ()

## Referencoj 
Kategorio:Esperanto-gazetoj pri landa movado
Kategorio:Usonaj gazetoj
Kategorio:Esperanto-gazetoj
Kategorio:Esperanto-USA
Qexteto Esperanto

Muzikgrupo el Slovakio kiu ludas folkloron. Ĝi ekzistas ekde 1970 kaj havas sian nunan nomon ekde 1999. La repertuaro konsistas el Slovakaj popolkantoj tradukitaj en Esperanto. La grupo unue kantas la slovakan kaj poste la Esperanto-version. Eblas elŝuti kvar kantojn el la reto.

*Kantolisto de la disko:
*#Krčmárka / Drinkejestrino
*#Dievča, dievča / Kion havas en maneto
*#Prídi ty, šuhajko / Matena vizito
*#Láska, bože, láska / Amo dolĉa, amo
*#Keby som bol vtáčkom / Se birdet' mi estus
*#Po valašsky od zeme / Salteviĝu knab' de l' ter'
*#Trenčianske hodiny / Trenĉina turhorloĝ'
*#Bodaj by vás, vy mládenci / Di' ordonu
*#Zahučali hory / Ekmuĝegis montoj

## Eksteraj ligiloj 
oficiala TTT-ejo

Kategorio:Esperantaj muzikaj grupoj
Kategorio:Slovakaj muzikaj grupoj
Esperanto-domo

eta|La Centra Oficejo de UEA en Roterdamo
**Esperanto-domo** estas kompleta konstruaĵo kies ĉefa celo estas servi al kuniĝo de esperantistoj, al informado pri Esperanto aŭ al stokado de Esperanto-materialoj (libroservo, biblioteko, arkivo), kaj kies ligo al la Esperanto-movado klare videblas deekstere, ekzemple per montrado de la Esperanto-flago aŭ per muntita ŝildo kun la nomo Esperanto. Esperanto-domoj ofte apartenas al la Esperanto-asocio de sia lando.

Kelkaj Esperanto-domoj:

*Esperanto-Stacio - Halbo ĉe Berlino, Germanio
*Bona Espero - Alto Paraiso, Brazilo
*Centro por Esperanto kaj Interkulturo - Mazara del Vallo, Italio
*Esperanto-domo de Antverpeno - Antverpeno, Belgio
*Esperantodomo Berlino Lichtenberg, Germanio
*Germana Esperanta Kultura Centro - Berlino, Germanio
*Esperanto-domo en Jacugatake - Hokuto, gubernio Jamanaŝi, Japanio
*Esperanto-domo en Ŝjotoro - Sjötör, Hungario
*Esperanto-domo, Wedgwood Memorial College - Britio
*Esperanto-Gården aŭ Esperanto-Gastejo - Lesjöfors, Svedio
*Interkultura Centro Herzberg - Herzberg am Harz, Germanio
*Kalgaria Esperanto-Centro - Kalgario, Kanado
*Kastelo Grezijono - Baugé-en-Anjou, Francio
*Kvinpetalo - Bouresse, Francio
*Kultura Centro Esperantista - La Chaux-de-Fonds, Svislando
*La Maraude, Arrout, Ariège, Francio
*Montreala Esperanto-Domo, Montrealo, Kanado
*Verda domo de Arizono - Tempe, Arizono, Usono
*Esperanto-domo de Sidnejo - Sidnejo, Aŭstralio
*Seula Esperanto-Kulturcentro - Seulo, Suda Koreio
*Esperanto-Domo Michendorf, Michendorf, Germanio
*Tririvera Esperanto-Domo, en Tririvero, Kebekio, Kanado
Jo-Petro Danvy

**Jo-Petro DANVY** () estas franca esperantisto, kiu naskiĝis en septembro 1952 kaj mortos en la dudekunua jarcento (almenaŭ se fidi la aŭgurojn de "La Kancerkliniko"). Grandan parton de sia vivo li pasigis kaj pasigas en la franca ĉefurbo Parizo.

Kune kun Ĵak Lepŭil' li kunĉefredaktis la renoman vortaron *Grand Dictionnaire Français-Espéranto* (Parizo 1992).

Li ankaŭ estas kunlaboranto de *La Kancerkliniko.* Li multe verkas kaj tradukas kanzonojn, poemojn ktp, *en* kaj *el* franca lingvo kaj Esperanto, uzante multajn pseŭdonimojn, kiel ekzemple ***Jopedan*** (LKK-Krestomatio "Kanzonoj" LKK-Krom 11 "La orel-ringo", la kantaro *Verda Trobadoro* ktp).

Krome li internacie konatas pro lia traduko de la volumo La Nigra Insulo de la bildstria serio Tinĉjo.
 
## Referencoj 
## Eksteraj ligiloj 
* biografia noteto pri li, kun nigra-blanka portreto el presaĵo, en la retejo *bedetheque.com* ()

Kategorio:Francaj esperantistoj
Kategorio:Francaj tradukistoj
Kategorio:Francaj redaktoroj
Kategorio:Esperanto-vortaristoj
Kategorio:Homoj de Parizo
Srđan Flego

**Srdjan FLEGO** estis esperanto-aktoro kaj reĝisoro. Li naskiĝis la 5-an de aŭgusto 1920 en Volosko (intertempe parto de Opatija en Kroatio), kaj mortis en aĝo de 65 jaroj pro apopleksio la 13-an de aprilo 1986 en Parizo. Srdjan Flego estis la gvidanto de Internacia Arta Teatro kun sia edzino Jana Ravšelj-Flego. Li ĉefrolis en *Angoroj* (1964), la unua longdaŭra filmo originale parolata en Esperanto, reĝisorita de Jacques-Louis Mahé, pli konata laŭ sia artista nomo Lorjak.

Kategorio:Esperanto-aktoroj
Kategorio:Esperanto-reĝisoroj
Kalina Pieńkiewicz

**Kalina PIEŃKIEWICZ** (naskiĝis en 1935, mortis la 6-a de marto 1996 en Varsovio) estis esperanto-aktorino de Pola Esperanto Teatro Grabowski (1971-80), kiu turneis tra Eŭropo kaj Ameriko kaj prezentiĝis en UK-oj. Ŝi tradukis **Feliĉa evento** de Mrożek, prezentitan en la Varsovia UK (1987), por kies LKK ŝi servis kiel arta konsilantino. Laste ŝi donis voĉon al la reĝino de **Mazi en Gondolando**. 

Kategorio:Esperanto-aktoroj
Kategorio:Polaj aktoroj
Humber

La vorto **Humber** povas signifi apartajn temojn:
* **Humber (rivero)** estas rivero en Anglio.
* **Ponto Humber** estas ponto kiu transigas tiun riveron.
Ponto Humber

eta|maldekstra|Loko en Anglio
eta|250px|dekstra|Ponto Humber
La Ponto Humber estas grava unuopspana pendponto en Anglio.
Ĝi ligas la du flankojn de la rivero Humber – precipe la urboj Hull kaj Grimsby ().

Ĝi superarkis la riveron inter Barton-upon-Humber sur la suda flanko kaj Hessle sur la norda flanko.
Ĝi estas paga ponto.

Planoj por la ponto estis preparitaj en la 1930-aj jaroj. La planoj estis plibonigitaj en 1955 sed la konstruado ne komenciĝis ĝis 1972.

La ponto estis fine malfermita en 1981.

En 1981 la ponto estis la plej longa unuopspana pendponto (1410 metroj) en la mondo. Entute 2220 metroj.

Estas sufiĉe da drato en la pendkabloj al ĉirkaŭnavigi la teron preskaŭ dufoje.

Pro la ponto la vojdistanco inter Hull kaj Grimsby estas 80 kilometroj malpli ol antaŭe.

Humber
Histologio

eta|preparo de histologia studaĵo en laboratorio
[eta|histologia preparaĵo de [pulmo infektita je pesto]]
**Histologio** aŭ **Histoscienco** estas la subfako de biologio respektive de medicina diagnozado kiu temas pri la studo de histoj. Ene de la fakoj biologio kaj medicino temas pri subfako de anatomio, la studo pri korpoj, kaj de patologio, la studo pri malsaniĝintaj korperoj. La studataj histoj prepariĝas tiel, ke ekestas tre maldika, travidebla tavolo sur peceto da vitro, kaj tiu tavolo rigardatas per tradicia optika mikroskopo aŭ per pli moderna, pli detaliga elektrona mikroskopo.

## Bildaro 

Dosiero:Emphysema H and E.jpg|
Dosiero:Cerebral Cortex 10.5mm.jpg|
Dosiero:Chromo.jpg|
Dosiero:ErbB2.jpg|

## Vidu ankaŭ 
* Histopatologio
* Ektodermo
* Ĝenerala kaj Homa Histologio

## Bibliografio 
* De Smet, Wim M.A. 1972 : Ĝenerala kaj Homa Histologio, *Someraj Universitataj Kursoj*, Lieĝo (Belgujo), 68 p., ilustraĵoj

## Eksteraj ligiloj 
* http://www.kumc.edu/instruction/medicine/anatomy/histoweb  
* http://biodidac.bio.uottawa.ca/Thumbnails/histocatquery.htm  
* http://cellbio.utmb.edu/microanatomy  
* http://www.brasilescola.com/biologia/histologia-animal.htm
Adolf Bartošík

**Adolf** aŭ **Dolfa BARTOŠÍK** (naskiĝis la 1-an de majo 1907 en Boršice, mortis la 3-an de februaro 1989 en Prago) estis ĉeĥa esperantisto.

Laŭprofesie faka instruisto-logopedo, hobie filatelisto (*orumita medalo Nikolao Kopernik, redaktoro de esperantista rubriko en filatelista bulteno*) kaj grafikisto (*portreto de Zamenhof, stampoj de ĉeĥoslovaka kampa poŝto en Britio dum la II-a mondmilito*).

Li esperantistiĝis en 1926. Dum postaj jaroj li fariĝis fondinto de la Slovaka Esperanto-Klubo en Uherské Hradiště, gvidanto de programoj de la Esperanto-klubo de Prago. Sian unuan varbadon pri esperanto li okazigis en Kroměříž inter gestudantoj, kun rezulto de 2 kursoj en YMCA. Inter la mondmilitoj li instruis Esperanton Ĉe-metode en Jugoslavio kaj Nederlando, kie li trovis esperantistan edzinon Ine Woudstra. Li havis filon Karel Bartošík, naskiĝintan en 1942 en Britio.

Aliaj meritoj de Adolf Bartošík inkluzivas la sekvajn:
* Gvidis Cseh-metodajn kursojn.
* Publikaj prelegoj en eksterlando.
* Kunlaboranto de Ligilo.
* Honora membro de Ĉeĥa Esperanto-Asocio kaj multjara membro de UEA, en Prago.

Pro siaj artaj kapabloj li famiĝis inter la esperantistoj kiel talenta grafikisto (1-a premio 1956 ĉe la 41-a UK), kaj krome li postlasis unikan esperanto-filatelan kolekton, kiu gajnis por li 32 distingojn kaj medalojn. En 1979 li estis nomita honora membro de Ĉeĥa Esperanto-Asocio.

## Referencoj 
## Eksteraj ligiloj 
* Reta ekspozicio de poŝtmarkoj pri esperanto "Kion rakontas filatelio pri esperanto /konciza historio/", kompilita de Dolfa Bartošík
* Reta ekspozicio de poŝtmarkoj pri esperanto "Historio kaj nuntempo de esperanto", kompilita de Dolfa Bartošík

Kategorio:Ĉeĥaj esperantistoj
Kategorio:Honoraj membroj de ĈEA
Kategorio:Uherské Hradiště
Anna Barochová

**Anna BAROCHOVÁ **  (naskiĝis la 23-an de majo 1894 - mortis la 26-an de aprilo 1975) estis ĉeĥa esperantistino, honora membrino de ĈEA.

Ŝi estis bankoficistino, kasistino de EK Prago kaj librotenistino de EAĈSR.

Ŝi lernis la Internacian Lingvon en 1921 kaj depost 1927 senĉese estis komitatanino de la Esperanto-Klubo de Prago. 

Ŝi gvidis kursojn por nevidantoj, funkciis kiel gvidanto de nevidantaj esperantistoj ĉe UK-oj; ekspedadis la kluban bultenon, kiu sub la redaktado de Vítek (1953-1958) atingis internacian renomon (William Auld, Juan Régulo Pérez k.a.); sinofere zorgadis pri vojaĝantaj esperantistoj (ili  nomis ŝin "nia panjo") - forpasinte ŝi postlasis ankaŭ ses dikajn memorlibrojn kun fotoj kaj enskriboj eĉ de famaj esperantistoj (ekz. de Edmond Privat, Julio Baghy, Andreo Cseh, Benczik Vilmos, Stanislav Kamaryt, Miloš Lukáš, Eŭgeno A. Bokarev, Itô Eizô, Kola Ajayi, Jerzy Uśpieński, Hans Jakob, Harry Holmes ktp.)

Kategorio:Ĉeĥaj esperantistoj
Kategorio:Honoraj membroj de ĈEA
Ladislav Bala

**Ladislav BALA**, karesnome "Lada", (naskiĝis la 28-an de aŭgusto 1920 -  mortis la 12-an de majo 2006) estis ĉeĥa esperantisto, honora membro de ĈEA.

Membro de Esperanto Klubo Třebíč, dum multaj jaroj laboris ĉe organizado de Someraj Esperanto-Tendaroj en Lančov. La historion de la tendaro li dokumentis per fotografa ekspozicio (instalita en la tendaraj oficiejo kaj manĝejo) kaj per detala statistiko pri la partoprenantoj de la kursoj en la tendaro.

Li naskiĝis en Hradec Králové. Lia avo, atamano de kozakoj, Dimitrij Bala, estis mortigita dum la batalo kontraŭ la revolucio de bolŝevikoj en Rusio. La avino estis pola princino. Lia patro kun edzino kaj la plej aĝa filo forkuris Ĉeĥoslovakion. Krome de Lada naskiĝis en Hradec Králové ankoraŭ lia fratino. Lia pli aĝa frato aliĝis al nia aviadista armeo. En la tempo kiam la nazioj komencis politikan agadon kontraŭ nia respubliko, aliĝis 17-jara Lada en nian armeon. Post unu jaro li fariĝis serĝento kaj fariĝis komandanto de bunkro ĉe landlimo de Vranov nad Dyjí ĉe strataj serpentoj. Li trovis knabinon en proksima urbo Moravské Budějovice kaj pli poste fianĉiĝis al ŝi. Lia frato foriris kiel aviadisto batali kontraŭ nazioj al Britio. Pli poste la kolonelo Bala fariĝis anstataŭanto de brita marŝalo nia generalo Janoušek. Post milito li revenis hejmen kaj de komunisma regado estis arestita kiel malamiko de popolo. De malliberejo li forkuris al Germanio kaj pli poste al Usono. Lada, lia frato perdis pro tio sian laborlokon kiel ĉefo de poŝtoficejo. Neniu volis okupi lin. Finfine li fariĝis vendisto en proksima vilaĝo ĉe Moravské Budějovice. Ĉefoj de vendejoj Jednota pli poste ordonis al li por unu jaro laboron en minejo de Ostrava. Dum katastrofo li restis kelkajn tagojn sub la tero. Li estis savita tute blankhara kaj blankbarba. Post reveno hejmen li laboris en oficejo de vendejoj Jednota.
	
La SET li unuafoje vizitis en la jaro 1961. Tiam venis du barbuloj. Li kaj Mirek Hlaváč el Plzeň - Leontodo. Mirek estis malpli aĝa kaj ĉiam havis en la tendo malordon. De tiu tempo Lada atakis min per prokrastoj kun kiu li devis dormi. Sed tamen ni fariĝis bonaj amikoj kaj de tiu tempo Lada helpis al mi organizi SET-ojn.
	
Li estis ne nur blanka barbulo, sed fariĝis ankaŭ simpatiulo por ĉiuj tendaranoj. Kiel oficisto de Jednota li sciis, kie aĉeti ekipaĵon por la tendara kuirejo, kie aĉeti malmultekostajn tolaĵojn. En la jaro 1968 ni aĉetis la unuan kabaneton „Junio“. Ni aĉetis materialon kaj dum unu jaro Lada konstruis 4 samajn kabanetojn. Ĉiun liberan tempon li dediĉis al SET Lančov. Dum unu etapo li ne nur libertempis en SET, sed ankaŭ mastrumis aŭ instruis aŭ gvidis la etapon. 
	
Venis la maljuneco, venis la malfeliĉo pere de la morto de lia ŝatata edzino. Lada transdonis sian hejmon al sia nepino kaj iris al la domo de maljunuloj de sankta Antonio en Moravské Budějovice.
	
Por la SET Lančov kaj por Esperanto li faris multe. Dankon kara mia amiko, dankon Lada.

Kategorio:Ĉeĥaj esperantistoj
Kategorio:Honoraj membroj de ĈEA
Marie Bartovská

**Marie BARTOVSKÁ** (naskiĝis la 29-an de julio 1912 - mortis la 8-an de decembro 1999 en Frýdek-Místek, Ĉeĥio) estis Honora Membro de UEA (de la jaro 1996) kaj de Ĉeĥa Esperanto-Asocio.

Unue rifuzita de lernejo pro sia miopeco, nur post laboro en tolaĵfabriko ŝi sukcesis ekstudi - pri komerco, kvankam ŝi volis fariĝi instruisto.

Esperanton ŝi lernis en 1930. Post aktivado en pluraj kluboj, ŝi fondis en 1951 tiun de Frýdek-Místek. Ŝi multe instruis kaj de 1965 gvidis ĉiumonatan Kafejo Esperanto.

Sperta pri la tekstil-faka terminologio, ŝi kontribuis tiufake i. a. al Plena Ilustrita Vortaro (PIV, 1970) kaj la Esperanta Bildvortaro de Rüdiger Eichholz (1988). Malgraŭ aĝo, malsanoj kaj vidhandikapo, ĝis lasta tempo ŝi ofte aperigis leterojn en la E-gazetaro kaj partoprenadis aktive fakajn aranĝojn, ekz. prelegante en 1998 pri la terminologio de brodado en la 1-a Kolokvo pri Apliko de E-o en Scienco kaj Tekniko. Longtempa delegito de UEA, modelo de tutviva sindediĉo al lingvo, kiu fariĝis universitato de ŝia vivo, ŝi estis konata aktivulino en sia lando ankaŭ sen okupi centran movadan postenon.

Ŝi esperantigis verkojn de Karel Čapek (Danjo, vivo de hundido), Miloslav Švandrlík (Nigraj baronoj), Vladimír Škutina (Malliberulo de la prezidento), Achille Gregor (Problemoj en Panonio) kaj enĉeĥigis libron de Tibor Sekelj (Kumeuaŭa, la filo de la ĝangalo). En 1996 ŝi fariĝis eĉ honora membrino de UEA.

## Literaturo 
* Biografieto. En: La stato kaj estonteco de la internacia lingvo Esperanto. Praha: Kava-Pech 1995, p. 127 

## Eksteraj ligiloj 
* Libroj  de kaj pri Marie Bartovská en la Kolekto por Planlingvoj kaj Esperantomuzeo
* Artikoloj  de kaj pri Marie Bartovská en Elektronika Bibliografio de Esperantaj Artikoloj (EBEA) (serĉu je "bartovsk")

Kategorio:Ĉeĥaj esperantistoj
Kategorio:Honoraj membroj de ĈEA
Karel Franc

**Karel Franc** (naskiĝis la 6-an de aŭgusto 1925 - mortis la 18-an de januaro 2015) estis ĉeĥa esperantisto, honora membro de ĈEA. 

Li estis gvida persono de esperantista movado en Pardubice, aktivulo en SET Lančov, iama sekretario de ĈEA (1987-1991), organizinto de Renkontiĝoj de pacbatalantoj en Pardubice, multjara estro de ekzamena komisiono de ĈEA kaj estro de lektoroj ĉe skribaj kursoj.

Li kontribuis ankaŭ al la faka lingvo en Esperanto pri aviado.

Ankaŭ lia edzino **Mária Francová** (naskiĝis la 13-an de julio 1924 - mortis la 4-an de junio 2006) laboris por la movado. 

## Verkoj
**Ŝparita unuseĝalo - motorigita sportglisilo SF-33* (En: Kolekto de referaĵoj el la Internacia Seminario pri Apliko de Esperanto en Scienco kaj Teĥniko 1982, České Budějovice 1982-08-13/15, p.53 - 54)
**Ĉu negativa sageco de alo estas la solvo?* (samloke: p.55)
**La avio, pri kiu oni parolas: komputerigita sportglisilo "Glasflügel Mosquito B LCD"* (samloke:  p. 56 - 57)

Kategorio:Honoraj membroj de ĈEA
Kategorio:Ĉeĥaj esperantistoj
Josef Fousek

**Josef Fousek** (naskiĝis la 9-an de aŭgusto 1881 en Hostím - mortis la 2-an de septembro 1973 en Přelouč) estis ĉeĥa esperantisto, honora membro de ĈEA.

Li laboris kiel advokato en Přelouč.

Muzike li kunlaboris kun Tomáš Pumpr ĉe opertradukoj, mem tradukadis kantojn kiel funda konanto de muzik-scienco kaj teorio versofara, de natura melodio de la lingvo kaj principoj de melodio, aŭtoro de eseo "Jak překládati zpěv" (Kiel traduki kantojn) trovebla en ESPERANTISTA, Praha, 8/1948, p. 45.

Kategorio:Ĉeĥaj esperantistoj
Kategorio:Honoraj membroj de ĈEA
Ludvík Fritsch

**Ludvík FRITSCH** D-ro, Inĝ. (naskiĝis la 24-an de majo 1910 - mortis la 26-an de decembro 1989) estis ĉeĥa esperantisto kaj Esperanto-terminaristo, honora membro de Ĉeĥa Esperanto-Asocio (ĈEA).

Sian inĝenieran diplomon Fritsch ricevis en la jaro 1937 post la studoj en la Altlernejo de Kemi-Teknologia Inĝenierio, kaj en la jaro 1939 li estis promociita al doktoro de tekniko. Li laboris precipe en la industrio de celulozo kaj papero kaj fariĝis elstara ĉeĥoslovaka fakulo en ĉi tiu teknologia branĉo.

Apud fakaj kaj organizaj laboroj en sia specialaĵo li ankaŭ uzadis siajn larĝajn lingvajn sciojn (krom Esperanto kaj la ĉeĥan li regis la anglan, francan kaj germanan lingvojn) por la kunlaboro super vico da fakaj vortaroj.

Tamen li ne fordonis siajn kapablojn kaj konojn nur al la celuloza-papera specialo - multajn jarojn li laboris por Esperanto, precipe sur la kampo de ĝia apliko en scienco kaj tekniko. Li estis aktiva membro de la scienca-teknika sekcio de ĈEA ekde ĝia fondiĝo. En novembro 1974 oni elektis lin prezidanto de la sekcio; en ĉi tiu funkcio li laboris sukcese ĝis la 19-a de marto 1982, post tiu dato li funkciis kiel vicprezidanto de la sekcio. Ekde la 5-a kongreso de ĈEA, kiam okazis ankaŭ konferenco de la sekcio la 13-an de septembro 1987, li estis honora prezidanto de la sekcio. En la jaro 1982 li estis ĉeforganizanto de la seminario „Apliko de Esperanto en Scienco kaj Teĥniko“ (AEST) en České Budějovice, kie estis diskutataj problemoj de la energi-fontoj. Li estas aŭtoro de vico da fakaj artikoloj kaj prelegoj en Esperanto, ne nur en la sfero de sia ĉefa fako - li kontribuis ekzemple ankaŭ al la revuo „Esperantisto Vegetarana“.

En la jaroj 1971-1983 Fritsch laboris super la granda ĉeĥa-Esperanta teknika vortaro, kiam li estis la ĉefa kunlaboranto de Inĝ. Aleš Bednařík. La laborversio de la vortaro estas atingebla rete.

Li aktive partoprenis en vico da kunsidoj, seminarioj kaj konferencoj pri Esperanto, resp. pri ties aplikebloj en sciencaj sferoj (ekz. en la seminarioj de la tiama GDREA en Ahrenshoop, Germanio).

Kiel esplora teĥnologo Fritsch laboris en ĥemia-teĥnologia altlernejo, membris en Ĉeĥa Asocio Ĥemiista kaj Ĉeĥa Asocio por Paper-industrio.

## Verkoj 
* **1979**: Teknikaj vortaroj en Esperanto. En: Blanke, Detlev (red.). Esperanto - la internacia lingvo - sciencaj aspektoj. Berlin 1979, p. 193-199 (dokumentaro de la seminario Ahrenshoop 1978).  
* **1989**:Receptaro de senviandaj manĝoj.

## Literaturo 
* Nekrologo en Starto 4-1990

## Eksteraj ligiloj 
* Laborversio de la ĉeĥa-esperanta tehnika vortaro

Kategorio:Naskiĝintoj en 1910
Kategorio:Mortintoj en 1989
Kategorio:Ĉeĥaj esperantistoj
Kategorio:Esperanto-vortaristoj
Kategorio:Honoraj membroj de ĈEA
Vladimír Herman

**Vladimír HERMAN**, D-ro (naskiĝis la 24-an de januaro 1929 - mortis la 26-an de majo 2015) kiel iama ĉefa komunista funkciulo en suda Moravio grave helpis al Somera Esperanto-Tendaro en Lančov, kiun li mem partoprenis kiel junulo en ĝiaj komencoj. 

En 1957 V. Herman parto­prenis Espe­ranto-kolegion en Doksy, poste fariĝis gvida funkciulo en Svazarm kaj en 1958 ebligis al P. Sittauer daŭrigi somerajn Esperanto-tendarojn kiel Svazarm-aran­ĝojn, post kiam la ministerio de kulturo ilin malpermesis pro suspekto, ke tie estas la junularo edukata en spirito skolta, malamika al la socialismo. Kaj kiam li fariĝis sudmoravia sekretario de  la komunista partio, li prizorgis pere de vojaĝ‑agentejo du grandajn financajn subvenciojn por la tendaro en Lančov (sume 2,5 milionoj da kronoj). 

Danke al d-ro Herman, akiris la tendaro ŝtatajn subvenciojn, kiuj ebligis rekonstrui la tendaron kiel kabanaron kun kuirejo, manĝejo, oficejo kaj lavejo. Lia helpo venis vere ĝusta-tempe, kiam tendumado estis malpermesita en la ĉirkaŭlaga regiono pro higienaj motivoj kaj la fama E-tendaro devus malaperi.

Kategorio:Ĉeĥaj esperantistoj
Kategorio:Honoraj membroj de ĈEA
Rudolf Horský

**Rudolf HORSKÝ** ThDr. (naskiĝis la 4-an de februaro 1914 en Vamberk - mortis la 4-an de aŭgusto 2001 en Prago) estis honora membro de Ĉeĥa E-Asocio, husana episkopo (t.e. episkopo de la Ĉeĥoslovaka Eklezio), profesoro, prezidanto de KELI-sekcio de ĈEA, dekano de husana teologia fakultato.

Esperantisto de junaĝo, li fondis kaj longe prezidis la ĉecĥan sekcion de Kristana E-Ligo Internacia, en kiu lasta li ankaŭ funkciis kiel estrarano. Li instruis E-on en kursoj kaj en la Somera E-Tendaro en Lančov, ofte prelegvojaĝis, regule publikigis en ĉeĥaj kaj E-gazetoj, pleje en Dia Regno. Laŭ lia iniciato aperis en Ĉeĥio la religia kantareto **Kantu al la eternulo** (1969).

Aŭtoro de vojaĝlibro pri esperantisto vojaĝanta tra Hispanio, organizinto de kolektado de uzitaj okulvitroj por Afriko. Post finstudo de teologia fakultato de Jan Hus en Praha li laboris kiel pastro de Ĉeĥoslova-ka Eklezio en diversaj lokoj de Ĉeĥoslovakio, ekde la jaro 1954 li aktivis en la Teologia Fakultato en Praha kiel profesoro kaj sekve kiel dekano ĝis sia emeritiĝo en la j. 1992.

Kategorio:Ĉeĥaj esperantistoj
Kategorio:Honoraj membroj de ĈEA
Kategorio:Ĉeĥaj religiaj verkistoj